
Savjetovanje sa zainteresiranom javnošću o Nacrtu prijedloga Pravilnika o provedbi postupka jednostavne nabave roba, usluga i radova trgovačkog društva Rudej d.o.o.
Objavljeno 29. srpnja 2026.
Sukladno članku 11. Zakona o pravu na pristup informacijama („Narodne novine“, br. 25/13, 85/15 i 69/22), trgovačko društvo Rudej d.o.o. provodi savjetovanje sa zainteresiranom javnošću o Nacrtu prijedloga Pravilnika o provedbi postupka jednostavne nabave roba, usluga i radova.
Donošenje novog Pravilnika potrebno je radi usklađenja pravila, uvjeta i postupaka jednostavne nabave s izmjenama i dopunama Zakona o javnoj nabavi („Narodne novine“, br. 48/26), kojima su izmijenjene odredbe koje se odnose na vrijednosne pragove i način provedbe postupaka jednostavne nabave.
Izmjenama članka 15. Zakona o javnoj nabavi detaljnije su propisana pravila koja opći akt naručitelja kojim se uređuju postupci jednostavne nabave mora sadržavati, osobito u pogledu obveze poštivanja načela javne nabave, sprječavanja, prepoznavanja i uklanjanja sukoba interesa, osiguravanja pravne zaštite gospodarskih subjekata putem prigovora te mogućnosti primjene elektroničkih sredstava komunikacije.
Sukladno prijelaznim i završnim odredbama Zakona o izmjenama i dopunama Zakona o javnoj nabavi, naručitelji su obvezni svoje opće akte kojima uređuju pravila, uvjete i postupke jednostavne nabave uskladiti s novim zakonskim odredbama.
Obrazloženje donošenja Pravilnika
Nacrtom prijedloga Pravilnika o provedbi postupka jednostavne nabave roba, usluga i radova trgovačkog društva Rudej d.o.o. uređuju se pravila, uvjeti i način provedbe postupaka jednostavne nabave, vrijednosne kategorije nabave, način pribavljanja i pregleda ponuda, donošenje odluka o odabiru ili poništenju postupka, sklapanje ugovora odnosno izdavanje narudžbenica, sprječavanje sukoba interesa, pravna zaštita gospodarskih subjekata te vođenje evidencija i čuvanje dokumentacije o provedenim postupcima.
Cilj donošenja novog Pravilnika je osigurati transparentno, učinkovito i ekonomično provođenje postupaka jednostavne nabave, uz poštivanje načela javne nabave i jasnije definiranje pravila postupanja za sve sudionike u postupcima nabave.
Budući da se donošenjem novog Pravilnika ne radi samo o tehničkom usklađenju s izmjenama Zakona o javnoj nabavi, već se njime uređuju pravila postupanja koja mogu utjecati na prava i interese gospodarskih subjekata, provodi se savjetovanje sa zainteresiranom javnošću.
Pozivaju se zainteresirani građani, gospodarski subjekti i druga zainteresirana javnost da dostave svoje prijedloge, mišljenja i primjedbe na Nacrt prijedloga Pravilnika.
Savjetovanje traje od 29. srpnja 2026. godine do 29. kolovoza 2026. godine.
Svoje prijedloge, mišljenja i primjedbe zainteresirani mogu dostaviti putem Obrasca za sudjelovanje u savjetovanju na adresu elektroničke pošte info@rudej.hr ili putem pošte na adresu:
Po završetku savjetovanja, Rudej d.o.o. objavit će Izvješće o provedenom savjetovanju sa zainteresiranom javnošću.
PRILOZI:
1. Nacrt prijedloga Pravilnika o provedbi postupka jednostavne nabave roba, usluga i radova 
2. Obrazac za sudjelovanje u savjetovanju sa zainteresiranom javnošću

